b'\n_START_ARTICLE_\nValerija Heybal\n_START_SECTION_\n\xc5\xbdivljenje in delo\n_START_PARAGRAPH_\nRodila se je v Kamniku o\xc4\x8detu Josipu organistu in materi Ceciliji rojeni Mati\xc4\x8di\xc4\x8d, katera je bila lastnica manifakturne trgovine. Osnovno \xc5\xa1olo je za\xc4\x8dela obiskovati v Kamniku, nato nadaljevala v Ljubljani, kjer je kon\xc4\x8dala tudi ni\xc5\xbejo gimnazijo in \xc5\xa1est razredov srednje \xc5\xa1ole Dr\xc5\xbeavnega konservatorija v Ljubljani.Solo petje je \xc5\xa1tudirala pri profesorju Francu \xc5\xbdupevcu. V vlogi Djule v Gotov\xc4\x8devi operi Ero z onega sveta je debitirala 16. januarja 1938, \xc5\xbee 15. avgusta 1938 pa je postala \xc4\x8dlanica ljubljanske Opere, kjer je delala vse do 31. decembra 1947. V za\xc4\x8detku leta 1948 je od\xc5\xa1la v Beograd, kjer je ostala vse do upokojitve 15. marca 1971 ter se vrnila v Ljubljano. Zadnja leta je zaradi bolezni ve\xc4\x8dino \xc4\x8dasa pre\xc5\xbeivela v bolni\xc5\xa1nici, umrla je 18. septembra 1994 v Ljubljani, pokopana je na kamni\xc5\xa1kih \xc5\xbdalah._NEWLINE_Leta 1949 je dobila Pre\xc5\xa1ernovo nagrado za vlogo Tosce v Puccinjevi istoimenski operi.'